《酬郑千里见柬韵》
元代·张仲深

碧梧秋入未全飞，尚有馀阴护客扉。半顷风漪天澹澹，一竿晴旭晓晖晖。

弱躯秪为吟诗瘦，强项多应食肉肥。海角书生心自赤，伏蒲无计到官闱。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。